text: Ainsi fu la chose arréée
   Que li rois l'avoit devisée.
   C. chevaliers fist li rois prendre
   Qui n'estoient pas à aprendre,
   Ains furent chevaliers de pris,
   Sage et courtois et bien apris.
   Arréé furent telement
   K'en l'arroi ne failli noient.
   Tout kan qu'il i apartenoit
   Fu pourveü bien et adroit.
   Que vaurroit que plus vous diroie?
   Si tost se mirent à la voie
   Que leur chose fu aprestée. 
   PageV01P254
   Là ot mainte lerme plorée,
   Le jour qu'il se durent mouvoir;
   Ce povez vraiement savoir.
  